159. ΑΠΟΦΑΣΗ ΥΠΟΥΡΓΟΥ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ. Φ444/19678/3346 της 5/12 Μαΐου 1989 (ΦΕΚ Β΄ 351) Παράταση της άρσης περιορισμού ως προς την περιοχή κυκλοφορίας των ΦΔΧ βυτιοφόρων αυτοκινήτων μεταφοράς υγρών καυσίμων– ασφάλτου και χημικών προϊόντων.  Έχοντας υπόψη: 1.Τις διατάξεις του Νόμ. 383/76 «περί διενέργειας εμπορευματικών μεταφορών δια φορτηγών αυτ/των δημοσίας χρήσεως και άλλων τινών διατάξεων» και ειδικότερα των άρθρ. 1 (παρ. 1, εδάφ. α΄, περίπτ. εε΄), 2 (παρ. 6), 4(παρ. 7) και 13. 2.Την αριθ. Φ444/14956/2505/5.5.1988 (ΦΕΚ 309/Β΄/88) Κανονιστική απόφαση του Υπουργείου Μεταφορών και Επικοινωνιών, με την οποία έχει αρθεί ο περιορισμός ως προς την περιοχή κυκλοφορίας των ΦΔΧ βυτιοφόρων αυτ/των μεταφοράς υγρών καυσίμων–ασφάλτου και χημικών προϊόντων. 3.Ότι η αξιοποίηση όλων των διαθεσίμων βυτιοφόρων αυτοκινήτων των Ελλήνων μεταφορέων, θα έχει θετικές επιδράσεις στη διαμόρφωση του κόστους μεταφοράς των μεταφερομένων με αυτά προϊόντων και ότι η εξασφάλιση της δυνατότητας αυτής ενισχύει την ανταγωνιστικότητα των Ελλήνων μεταφορέων έναντι των ξένων, αποτρέποντας ή περιορίζοντας τη δραστηριοποίηση τους στην Ελληνική αγορά μεταφορών, αποφασίζουμε: 1.Παρτείνουμε την ισχύ της αριθ. Φ.444/14956/ 2505/88 Κανονιστικής Απόφασης του Υπουργείου Μεταφορών και Επικοινωνιών μέχρι 31.12.90, και επιτρέπουμε μέχρι την ημερομηνία αυτή, τη διενέργεια εθνικών και διεθνών μεταφορών με φορτηγά βυτιοφόρα αυτοκίνητα δημόσιας χρήσης εθνικών ή διεθνών μεταφορών, τα οποία σύμφωνα με την άδεια κυκλοφορίας τους είναι χαρακτηρισμένα ως βυτιοφόρα «μεταφοράς υγρών καυσίμων–ασφάλτου» ή «μεταφοράς υγρών καυσίμων» ή «μεταφοράς υγρών καυσίμων» ή «μεταφοράς ασφάλτου» ή «μεταφοράς χημικών προϊόντων». 2.Του μέτρου αυτού εξαιρούνται τα ΦΔΧ βυτιοφόρα αυτ/τα, των υπόψη κατηγοριών, για τα οποία έχει καθοριστεί (γενικά ή ειδικά), ως αποκλειστική περιοχή κυκλοφορίας, μόνο η περιοχή ή τμήμα του Νομού της έδρας τους. 3.Η ισχύς της απόφασης αυτής αρχίζει από τη δημοσίευσή της στην εφημερίδα της Κυβερνήσεως. 